CELEX: 52021PC0635
Language: da
Date: 2021-10-15
Title: Forslag til RÅDETS AFGØRELSE om fastlæggelse af den holdning, der skal indtages på Den Europæiske Unions vegne i Det Blandede EØS-Udvalg i forbindelse med en ændring af protokol 31 om samarbejde på særlige områder ud over de fire friheder og protokol 37, der indeholder den i artikel 101 omhandlede liste, til EØS-aftalen (Unionens rumprogram)

EUROPA-KOMMISSIONEN
            Bruxelles, den 15.10.2021
            COM(2021) 635 final
            2021/0329(NLE)
            
            Forslag til
            RÅDETS AFGØRELSE
            om fastlæggelse af den holdning, der skal indtages på Den Europæiske Unions vegne i Det Blandede EØS-Udvalg i forbindelse med en ændring af protokol 31 om samarbejde på særlige områder ud over de fire friheder og protokol 37, der indeholder den i artikel 101 omhandlede liste, til EØS-aftalen (Unionens rumprogram)  
            (EØS-relevant tekst)
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne i Det Blandede EØS-Udvalg i forbindelse med den planlagte vedtagelse af Det Blandede EØS-Udvalgs afgørelse om ændring af protokol 31 (om samarbejde på særlige områder ud over de fire friheder) og protokol 37 (der indeholder den i artikel 101 omhandlede liste) til EØS-aftalen
            
            
               2.Baggrund for forslaget
            
            
               2.1.EØS-aftalen
            
            
               Aftalen om Det Europæiske Økonomiske Samarbejdsområde ("EØS-aftalen") har til formål at sikre lige rettigheder og forpligtelser på det indre marked for borgere og økonomiske aktører i EØS. Den indeholder bestemmelser om medtagelse af EU-lovgivning, der dækker de fire friheder i alle 30 EØS-stater, som omfatter EU-medlemsstaterne, Norge, Island og Liechtenstein. Derudover dækker EØS-aftalen samarbejdet på andre vigtige områder såsom forskning og udvikling, uddannelse, socialpolitik, miljø, forbrugerbeskyttelse, turisme og kultur, samlet benævnt "ledsagepolitikker og horisontale politikker". Aftalen trådte i kraft den 1. januar 1994. Den Europæiske Union er sammen med medlemsstaterne part i aftalen.
            
            
               2.2.Det Blandede EØS-Udvalg
            
            
               Det Blandede EØS-Udvalg er ansvarlig for forvaltningen af EØS-aftalen. Det udgør et forum for udveksling af synspunkter i tilknytning til EØS-aftalens funktion. Det træffer afgørelser ved konsensus.  I overensstemmelse med Lissabontraktaten er det EU-Udenrigstjenesten, der har ansvaret for at koordinere EØS-anliggender på EU's vegne.
            
            
               2.3.Den retsakt, der skal vedtages af Det Blandede EØS-Udvalg
            
            
               Det Blandede EØS-Udvalg forventes at vedtage Det Blandede EØS-Udvalgs afgørelse ("den påtænkte retsakt") om ændring af protokol 31 til EØS-aftalen om samarbejde på særlige områder ud over de fire friheder.
            
            
               Formålet med den påtænkte retsakt er at udvide samarbejdet mellem de kontraherende parter i EØS-aftalen til også at omfatte EØS-EFTA-staternes deltagelse i Unionens rumprogram. Kommissionens forordning (EU) 2021/696
                  1
                skal derfor indarbejdes i EØS-aftalen. 
            
            
               
                  Da Liechtenstein ikke har udtrykt interesse i at deltage i Unionens rumprogram, vedrører udkastet til Det Blandede EØS-Udvalgs afgørelse derfor kun Norge og Island.
               
            
            
               I overensstemmelse med EU's budgetpolitik kan deltagelse i en EU-aktivitet kun finde sted, efter at det tilsvarende økonomiske bidrag er betalt. Betalingen kan imidlertid finde sted, så snart dette udkast til Rådets afgørelse er vedtaget, og EU's efterfølgende anmodning om indbetaling via Europa-Kommissionen er forelagt EØS-EFTA-staterne.
            
            
               For at dække perioden mellem den 1. januar 2021 og modtagelsen af den respektive betaling finder udkastet til Det Blandede EØS-Udvalgs afgørelse også anvendelse med tilbagevirkende kraft fra den 1. januar 2021. Anvendelsen med tilbagevirkende kraft påvirker ikke berørte personers rettigheder og forpligtelser og følger princippet om berettigede forventninger.
            
            
               Den påtænkte retsakt får bindende virkning for parterne i henhold til EØS-aftalens artikel 103 og 104. 
            
            
               3.Den holdning, der skal indtages på Unionens vegne
            
            
               Kommissionen forelægger udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen forelægger snarest muligt forslaget i Det Blandede EØS-Udvalg.
            
            
               Indholdet og arten af det udkast til Det Blandede EØS-Udvalgs afgørelse, der er knyttet som bilag, går videre end det, der kan betragtes som blot en teknisk tilpasning som omhandlet i Rådets forordning (EF) nr. 2894/94
                  2
               . Unionens holdning skal derfor fastlægges af Rådet. 
            
            
               4.Retsgrundlag
            
         
         
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  3
               .
            
            
               4.1.2.Princippernes anvendelse på det foreliggende tilfælde
            
            
               Det Blandede EØS-Udvalg er et organ, der er nedsat ved en aftale, nemlig EØS-aftalen. Den retsakt, som Det Blandede EØS-Udvalg skal vedtage, er en retsakt, der har retsvirkninger. Den påtænkte retsakt får bindende virkning i henhold til folkeretten, jf. artikel 103 og 104 i EØS-aftalen. 
            
            
               Den påtænkte retsakt supplerer eller ændrer ikke den institutionelle ramme for aftalen. Det proceduremæssige retsgrundlag for den foreslåede afgørelse er derfor artikel 218, stk. 9, i TEUF sammenholdt med artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til aftalen om Det Europæiske Økonomiske Samarbejdsområde.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.2.2.Princippernes anvendelse på det foreliggende tilfælde
            
            
               Det materielle retsgrundlag for den foreslåede afgørelse skal svare til det materielle retsgrundlag for den EU-retsakt, der skal indarbejdes i EØS-aftalen. Unionens rumprogram er baseret på artikel 189, stk. 2, i TEUF. Det materielle retsgrundlag for den foreslåede afgørelse bør derfor også være artikel 189, stk. 2, i TEUF.
            
            
               4.3.Konklusion
            
            
               Retsgrundlag for den foreslåede afgørelse bør være artikel 189, stk. 2, i TEUF sammenholdt med artikel 218, stk. 9, i TEUF og artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til aftalen om Det Europæiske Økonomiske Samarbejdsområde.
            
            
               5.Virkninger for budgettet 
            
            
               
                  Norge og Island bidrager finansielt til Den Europæiske Unions budget. Det præcise beløb vil blive fastsat i overensstemmelse med bestemmelserne i EØS-aftalen, når dette udkast til Rådets afgørelse er vedtaget. 
               
            
            
               6.Offentliggørelse af den påtænkte retsakt
            
            
               Da den retsakt, der skal vedtages af Det Blandede EØS-Udvalg ændrer protokol 31 til EØS-aftalen (om samarbejde på særlige områder ud over de fire friheder), bør den offentliggøres i Den Europæiske Unions Tidende efter vedtagelsen.
            
            
               2021/0329 (NLE)
            
            
               Forslag til
            
         
         
            
               RÅDETS AFGØRELSE
            
            
               om fastlæggelse af den holdning, der skal indtages på Den Europæiske Unions vegne i Det Blandede EØS-Udvalg i forbindelse med en ændring af protokol 31 om samarbejde på særlige områder ud over de fire friheder og protokol 37, der indeholder den i artikel 101 omhandlede liste, til EØS-aftalen 
                  
                  (Unionens rumprogram)  
               
            
               (EØS-relevant tekst)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 189, stk. 2, sammenholdt med artikel 218, stk. 9,
            
            
               under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde
                  4
               , særlig artikel 1, stk. 3, og
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen om Det Europæiske Økonomiske Samarbejdsområde
                  5
                ("EØS-aftalen") trådte i kraft den 1. januar 1994. 
            
            
               (2)I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. protokol 31 og protokol 37 til EØS-aftalen, som indeholder henholdsvis bestemmelser om samarbejde på særlige områder ud over de fire friheder og den i artikel 101 omhandlede liste.
            
            
               (3)Europa-Parlamentets og Rådets forordning (EU) 2021/696
                  6
                skal indarbejdes i EØS-aftalen. Denne ændring vedrører kun Norge og Island.
            
            
               (4)Protokol 31 (om samarbejde på særlige områder ud over de fire friheder) til EØS-aftalen og protokol 37 (der indeholder den i artikel 101 omhandlede liste) til EØS-aftalen bør derfor ændres.
            
            
               (5)Den holdning, der skal indtages på Unionens vegne i Det Blandede EØS-Udvalg, bør derfor baseres på det udkast til Det Blandede EØS-Udvalgs afgørelse, der er gengivet i bilaget til denne afgørelse —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne i Det Blandede EØS-Udvalg i forbindelse med den foreslåede ændring af protokol 31 (om samarbejde på særlige områder ud over de fire friheder) til EØS-afgørelsen og protokol 37 (der indeholder den i artikel 101 omhandlede liste) til EØS-aftalen, baseres på det udkast til retsakt vedtaget af Det Blandede EØS-Udvalg, der er knyttet til nærværende afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den […].
            
            
               
                     På Rådets vegne
               
            
         
         
            
               
                     Formand
               
            
         
         
            
                  
                     (1)
                  
                        Europa-Parlamentets og Rådets forordning (EU) 2021/696 af 28. april 2021 om oprettelse af Unionens rumprogram og Den Europæiske Unions Agentur for Rumprogrammet og om ophævelse af forordning (EU) nr. 912/2010, (EU) nr. 1285/2013 og (EU) nr. 377/2014 og afgørelse nr. 541/2014/EU (EUT L 170 af 12.5.2021, s. 69).
               
               
                  
                     (2)
                  
                        Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (EFT L 305 af 30.11.1994, s. 6).
               
               
                  
                     (3)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 61-64. 
               
               
                  
                     (4)
                  
                        EFT L 305 af 30.11.1994, s. 6.
               
               
                  
                     (5)
                  
                        EFT L 1 af 3.1.1994, s. 3. 
               
               
                  
                     (6)
                  
                        Europa-Parlamentets og Rådets forordning (EU) 2021/696 af 28. april 2021 om oprettelse af Unionens rumprogram og Den Europæiske Unions Agentur for Rumprogrammet og om ophævelse af forordning (EU) nr. 912/2010, (EU) nr. 1285/2013 og (EU) nr. 377/2014 og afgørelse nr. 541/2014/EU (EUT L 170 af 12.5.2021, s. 69). 
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 15.10.2021
            COM(2021) 635 final
            
            BILAG
            til
            Forslag til RÅDETS AFGØRELSE
            om fastlæggelse af den holdning, der skal indtages på Den Europæiske Unions vegne i Det Blandede EØS-Udvalg i forbindelse med en ændring af protokol 31 om samarbejde på særlige områder ud over de fire friheder og protokol 37, der indeholder den i artikel 101 omhandlede liste, til EØS-aftalen(Unionens rumprogram)  
            
               
         
         
            
               BILAG
            
            
            
               DET BLANDEDE EØS-UDVALGS AFGØRELSE
            
            
               Nr. […]
            
            
               af […]
            
            
               om ændring af protokol 31 (om samarbejde på særlige områder ud over de fire friheder) og protokol 37 (der indeholder den i artikel 101 omhandlede liste) til EØS-aftalen 
            
            
               DET BLANDEDE EØS-UDVALG HAR —
            
            
               under henvisning til aftalen om Det Europæiske Økonomiske Samarbejdsområde ("EØS-aftalen"), særlig artikel 86 og 98, og
            
            
               ud fra følgende betragtninger:
            
            
               (1)Samarbejdet mellem EØS-aftalens kontraherende parter bør udvides til at omfatte Europa-Parlamentets og Rådets forordning (EU) 2021/696 af 28. april 2021 om oprettelse af Unionens rumprogram og Den Europæiske Unions Agentur for Rumprogrammet og om ophævelse af forordning (EU) nr. 912/2010, (EU) nr. 1285/2013 og (EU) nr. 377/2014 og afgørelse nr. 541/2014/EU
                  1
               .
            
            
               (2)EFTA-staternes deltagelse i aktiviteterne som følge af forordning (EU) 2021/696 bør begynde fra den 1. januar 2021, uanset hvornår denne afgørelse vedtages, eller hvorvidt opfyldelsen af eventuelle forfatningsmæssige krav i forbindelse med denne afgørelse først meddeles efter den 10. juli 2021.
            
            
               (3)Enheder, der er etableret i EFTA-staterne, bør være berettiget til at deltage i aktiviteter, der starter før ikrafttrædelsen af denne afgørelse. De afholdte omkostninger for sådanne aktiviteter, hvis gennemførelse starter efter den 1. januar 2021, kan betragtes som støtteberettigede på samme vilkår som omkostninger afholdt af enheder, der er etableret i EU-medlemsstaterne, forudsat at denne afgørelse træder i kraft inden afslutningen af den pågældende aktion.
            
            
               (4)Vilkårene for EFTA-staternes og deres institutioners, virksomheders, organisationers og statsborgeres deltagelse i Den Europæiske Unions programmer er fastsat i EØS-aftalen, særlig artikel 81.
            
            
               (5)De kontraherende parter anerkender det eksisterende formelle samarbejde i EU's forskellige rumprogrammer. De ønsker at bygge videre på dette stærke partnerskab og udvide samarbejdet til alle relevante komponenter af de nye rumprogram.
            
            
               (6)Hvad angår Norges deltagelse, bør der også tages hensyn til samarbejdsaftalen om satellitnavigation mellem Den Europæiske Union og dens medlemsstater og Norge
                  2
               .
            
            
               (7)Protokol 31 og 37 til EØS-aftalen bør derfor ændres for at gøre det muligt at gennemføre dette udvidede samarbejde fra den 1. januar 2021 —
            
            
               VEDTAGET DENNE AFGØRELSE:
            
            
               Artikel 1
            
            
               Følgende indsættes efter punkt 8d i artikel 1 i protokol 31 til EØS-aftalen:
            
         
         
            
               "8e.a)EFTA-staterne deltager fra den 1. januar 2021 i de aktiviteter, der måtte følge af følgende EU-retsakt, og i Den Europæiske Unions Agentur for Rumprogrammet, i det følgende benævnt "Agenturet, med undtagelse af GOVSATCOM- og SSA SST-aktiviteter i henhold til følgende EU-retsakt:
            
            
               —32021 R 0696: Europa-Parlamentets og Rådets forordning (EU) 2021/696 af 28. april 2021 om oprettelse af Unionens rumprogram og Den Europæiske Unions Agentur for Rumprogrammet og om ophævelse af forordning (EU) nr. 912/2010, (EU) nr. 1285/2013 og (EU) nr. 377/2014 og afgørelse nr. 541/2014/EU (EUT L 170 af 12.5.2021, s. 69).
            
            
               b)EFTA-staterne bidrager finansielt til de aktiviteter, der er nævnt i litra a) i overensstemmelse med artikel 82, stk. 1, litra a), i og protokol 32 til aftalen.
            
            
               c)Det i litra b) omhandlede finansielle bidrag dækker også omkostningerne til EFTA-staternes deltagelse i EGNOS og udvidelsen af EGNOS' tjenestedækning til de deltagende EFTA-staters territorier. En sådan udvidelse af dækningen skal være teknisk gennemførlig og må ikke forsinke udvidelsen af Egnossystemets geografiske dækning inden for medlemsstaternes territorier, der geografisk er beliggende i Europa.
            
            
               d)De afholdte omkostninger for aktiviteter, hvis gennemførelse starter efter den 1. januar 2021, kan betragtes som støtteberettigede fra startdatoen for den aktion, der er fastsat i den pågældende tilskudsaftale eller tilskudsafgørelse på de vilkår, der er fastsat deri, forudsat at Det Blandede EØS-Udvalgs afgørelse nr. XX/2021 af xx 2021 [denne afgørelse] træder i kraft, inden afslutningen af aktionen.
            
            
               e)Uden dog at have stemmeret deltager de berettigede EFTA-stater fuldt ud i agenturets bestyrelse.
            
            
               f)Uden at have stemmeret deltager de berettigede EFTA-stater i agenturets komité for sikkerhedsgodkendelse for så vidt angår de relevante dele af programmet og begrænset i henhold til overholdelse af programmets politik om "behov for at vide".
            
            
               g)Agenturet har status som juridisk person. Det har i alle de kontraherende stater den mest vidtgående rets- og handleevne, der kan tilkomme juridiske personer i henhold til national ret.
            
            
               h)EFTA-staterne tilstår agenturet og dets personale privilegier og immuniteter svarende til dem, der er indeholdt i protokollen om Den Europæiske Unions privilegier og immuniteter.
            
            
               i)Uanset artikel 12, stk. 2, litra a), og artikel 82, stk. 3, litra a), i ansættelsesvilkårene for de øvrige ansatte i Den Europæiske Union kan statsborgere i EFTA-staterne, der råder over deres fulde borgerlige rettigheder, ansættes på kontrakt af agenturets administrerende direktør.
            
            
               j)Uanset artikel 12, stk. 2, litra e), artikel 82, stk. 3, litra e), og artikel 85, stk. 3, i ansættelsesvilkårene for de øvrige ansatte i Den Europæiske Union betragter agenturet for så vidt angår dets personale de sprog, der er omhandlet i EØS-aftalens artikel 129, stk. 1, som sprog i Unionen i henhold til artikel 55, stk. 1, i traktaten om Den Europæiske Union.
            
            
               k)I henhold til aftalens artikel 79, stk. 3, finder aftalens del VII (institutionelle bestemmelser), med undtagelse af afdeling 1 og 2 i kapitel 3, anvendelse på dette stykke.
            
            
               l)Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter anvendes i forbindelse med denne forordning ligeledes på alle agenturets dokumenter vedrørende EFTA-staterne.
            
            
               m)De berettigede EFTA-stater deltager fuldt ud, men uden stemmeret, i alle de EU-udvalg, der bistår Europa-Kommissionen i ledelse, udvikling og gennemførelse af de i litra a) omhandlede Galileo-, EGNOS-, Copernicus-komponent- og SSA SWE og SSA NEO delkomponent-aktiviteter. 
            
            
               Deltagelsen i sikkerhedssammensætningen af disse udvalg begrænses i henhold til overholdelse af programmets politik om "behov for at vide".
            
            
               n)Liechtenstein fritages for at deltage i programmet og for at bidrage finansielt til det.
            
            
               o)Island deltager i, og bidrager finansielt til følgende dele af programmet: EGNOS, Copernicus samt SSA-delkomponenter, SWE og NEO."
            
            
               Artikel 2
            
            
               I protokol 37 til EØS-aftalen foretages følgende ændringer:
            
            
               1.Teksten i punkt 36 og 37 slettes.
            
         
         
            
               2.Følgende punkter indsættes:
            
            
               "43.Den Europæiske Unions Agentur for Rumprogrammets komité for sikkerhedsgodkendelse (Europa-Parlamentets og Rådets forordning (EU) 2021/696).
            
            
               44.Den Europæiske Unions Agentur for Rumprogrammets bestyrelse (Europa-Parlamentets og Rådets forordning (EU) 2021/696).".
            
            
               Artikel 3
            
            
               Denne afgørelse træder i kraft, dagen efter at den sidste meddelelse er indgivet, jf. EØS-aftalens artikel 103, stk. 1
                  3*.
            
            
               Den anvendes fra den 1. januar 2021.
            
            
               Artikel 4
            
            
               Denne afgørelse offentliggøres i Den Europæiske Unions Tidendes EØS-afsnit og EØS-tillæg.
            
            
               Udfærdiget i Bruxelles, den [...].
            
            
                  På Det Blandede EØS-Udvalgs vegne
            
            
                  Formand
            
            
                  […]
            
            
                  Sekretærer for
            
            
                  Det Blandede EØS-Udvalg
            
            
                  […]
            
         
         
            
                  
                     (1)
                  
                        EUT L 170 af 12.5.2021, s. 69.
               
               
                  
                     (2)
                  
                        EUT L 283 af 29.10.2010, s. 12.
               
               
                  
                     (3)
                  *
                        [Ingen forfatningsmæssige krav angivet.] [Forfatningsmæssige krav angivet.]